stanford-oval/wikipedia huggingface dataset:
Vilperin Perikunta
Historia

Vilperin Perikunta koostuu turkulaisista pitkän linjan muusikoista. 1990-luvun alussa Moko Karttunen jutteli Aarni Varjosen kanssa. Karttunen esiintyi siihen aikaan duona Vaakku Varjuksen kanssa, ja he olivat soittaneet keikoillaan australialaisen Men at Workin hittikappaletta ”Down Under”. Moko ajatteli, että sen voisi kääntää suomeksi. Varjonen otti homman vastuulleen ja kirjoitti kappaleeseen suomenkieliset sanat ollessaan kesätöissä Tukholmassa ja antoi valmiin tekstin Karttuselle seuraavana syksynä. Miehet päättivät koota kasaan joukon turkulaisia muusikoita ja kerätä rahaa omakustannelevyyn. Vaakku Varjuksen lisäksi mukaan tuli porukkaa Mokon silloisesta yhtyeestä Hillbilly Combo. Kun yhtye oli saatu kasaan, miehet kerääntyivät Huntersiin (kuuluisa turkulainen pubi) jakamaan käännettäviä kappaleita. Suurin osa kappaleista otettiin Hillbilly Combon ohjelmistosta, käännettiin suomeksi ja julkaistiin ensimmäisellä levyllä Vilperin Perikunta. Yhtye soitti ensimmäisen keikkansa Turkuhallissa 1. huhtikuuta 1992 The Highwaymenin lämmittelijänä.
Historia > Ensimmäinen levy

Vilperin Perikunta (uudelleenjulkaisu nimellä Gloria Vilperum) on Vilpereitten tunnetuin levy, ja se sisältää muun muassa sellaiset hittikappaleet kuin "Piirimyyjä" ja "Tervetuloa länteen Andrej". Aarni Varjosen sanoittaessa "Piirimyyjä"-kappaletta hän ei tiennyt, että Juha Karlsson (yhtyeessä nimellä Eetu Vilperi) oli juuri oikeasti siihen aikaan ollut työtehtävissä piirimyyjänä. Karlsson toimii laulajana kappaleessa "Piirimyyjä" päälaulajana.
Yhtyeessä kaikki esiintyvät salanimillä; kaikkien sukunimi on Vilperi, ja he ovat olevinaan veljeksiä. Ensimmäiseen levyyn rakennettiin kehyskertomus, että Vilperin suvun päämiehen ja hänen vaimonsa kuolinpesälle Huitsin Nevadaan (suvun kotitalo arvioiden jossain Turun lähellä) olisi kokoontunut koko veljessarja (n. 8-10 veljestä). Perinnönjaossa heille olisi jäänyt lakitoimistokulujen (972 427 mk) jälkeen käteen vain joukko instrumentteja maksamattomine jäännöserineen. Tästä lannistumattomina pojat olisivat perustaneet armon vuonna 1992 orkesterinsa nimeltä Vilperin Perikunta, lähinnä kartuttaakseen perintöään tuosta ajasta eteenpäin. Serkkunsa Pepe Vilperin johdolla veljekset äänittivät ensimmäisen levynsä, joka profetoi Huitsin Nevadan vuotavan välikaton pikaista peruskorjausta.
Gloria Vilperumin ilmestymisen jälkeen Aarni Varjonen ja Antti Kankaanranta (Reino ja Konsta Vilperi) jäivät pois yhtyeestä. Mukaan liittyi viulisti Tuomas Lampela (Tuomas Vilperi)
Perikunta julkaisi jouluksi 1992 vinyylisinglen, joka sisälsi kaksi joulukappaletta: "Joulupukki" ja "Joulupukki tulee taas". "Joulupukki" on coverversio kappaleesta Easy Livin', jonka yhtye levytti aikaisemmin nimellä "Piirimyyjä". "Joulupukki"-kappaleessa "Piirimyyjän" sanat on muutettu jouluaiheisiksi. Kappaleessa on hieman nopeampi tempo kuin "Piirimyyjässä" ja siihen on lisätty kulkusten helinää ja joulukirkon kellojen ääni. "Joulupukki tulee taas" on suomennettu versio laulusta "Santa claus is back in town".
Perikunta osallistui 1992 myös kansainväliseen musiikkikilpailuunselvennä nimellä Vilperi Heirs. Kilpailua varten tehtiin kaksi kappaletta: "Snake, Apple and Roll" ja "Australia".
Historia > Tervaa ja höyheniä

Seuraavana vuonna, 1993 ilmestyi Vilperin Perikunnan toinen levy, Tervaa ja höyheniä. Levyllä vierailee mm. Veli-Matti Järvenpää, salanimellä Veli-Matti Järvenpää-Vilperi. Levyn kannessa on Markku Korpelaisen (Markku Korpelainen-Vilperin, Rokki-Kokki lastenmusabändin Make-Kokki) piirros Vilpereistä, jotka keittävät tervaa, ja joka puolella sataa höyheniä. Takakannessa on piirros Suomesta, ja suurennuslasin alla näkyy Huitsin Nevada Satakunnassa. Kuvassa on teksti: "Fennomaanien maassa lama oli vallanut koko valtakunnan...Koko valtakunnanko? Ei, pieni talo taisteli Huitsin Nevadassa perikatoa vastaan. Taloa isännöi urhea Vilpereiden suku." Kuva ja piirros mukailevat Asterixia.
Levyltä löytyvät sellaiset kappaleet kuin "Pyörällä duuniin" ("Born to be wild"), "Turkulainen Helsingissä"("Englishman in New York") ja "Kännissä kaikki on kuninkaita", jolla Vilperit osallistuivat Syksyn Sävel-kilpailuun samana vuonna. "Snake apple and roll" -kappale on käännetty suomeksi nimellä "Veit poikuutein". Vilperit esiintyivät samana vuonna mm. Provinssirockissa.
1993 ilmestyi "Parhaat"-cd ja -c-kasetti, joka oli luvaton kooste Vilpereiden kahdelta ensimmäiseltä levyltä. Julkaisija oli Bluebird BBCD-levymerkki.
Historia > Muut levyt

Vuonna 1994 ilmestyi Vilperin Perikunnan kolmas levy, "Kersantti Pippuri". Levyllä vieraili Viola Vilperi, joka oli ensimmäinen naispuolinen muusikko Perikunnan levyillä. Levy sisälsi sellaisia kappaleita kuten "Älä tee must faijaa" (Light My Fire), "Kävelee kuin ruåtsalainen" (Walk Like An Egyptian) ja "Juostaan Pois" (Runaway Boys). "Salakuljettaja"-kappale on jatkoa kappaleelle "Tervetuloa länteen Andrej". Kappaleen kuunneltuaan on selvää, että Andrej ei löytänytkään lännestä eli Suomesta haluamiaan töitä ja oli ajautunut ilmeisesti viinan salakuljettajaksi.
1995 ilmestyi Vilpereiden neljäs levy, Vapauttakaa Johnny. Nimikappale kertoo israelitaustaisesta suomalaisesta iskelmälaulaja Johnny Liebkindistä, joka oli tuohon aikaan oikeudessa syytettynä sotkeutumisesta talousrikosvyyhtiin. Levyn kappaleelle tehdyllä videolla vierailevana näyttelijä on Mikko Kivinen.
Seuraavana vuonna, 1996 ilmestyi Vilpereiden viides levy, Gloria Vilperum Vol 2. Levyn 14:stä kappaleesta yhdeksän on covereita, mukana mm. "Mainostaisin" ("I was made for lovin you") ja "Blondi" ("I got my mind set on you"). Levyllä yhtye on kasvanut entisestään, ja Vilpereitä esiintyy levyllä yhteensä 12. Lisäksi levyllä vierailevat jääkiekkoilijat Saku Koivu, Jere Lehtinen, Petteri Nummelin, Kimmo Timonen ja entinen jääkiekkoilija Hannu Virta, sekä Mikko Kivinen ja muusikko Iiro Salmi.
1999 ilmestyi Vilpereiden ensimmäinen virallinen kokoelmalevy Parhaat: 20 suosikkisävelmää ja vuonna 2000 uusi levy Huone täynnä kamaa. Tällä levyllä on aavistuksen verran vakavampia kappaleita kuin Perikunnan aiemmilla levyillä, eivätkä muusikot esiinny enää salanimillä vaan oikeilla nimillään. Cover-kappale '"Tämä tie" on mukana myös eri esittäjien kokoelmalevyllä Viileää viiniä.
Vuonna 2004 ilmestyi 12 1/2 vuotisjuhla-albumi. Levy sisälsi uudelleen esitettyinä suurimpia hittejä mm. "Piirimyyjä" ja "Turkulainen Helsingis" sekä uusia kappaleita kuten Aarni Varjosen "Luaja Armahra Turkku".
Vuonna 2004 julkaistiin uusintapainoksena levyt Vilperin Perikunta, Tervaa ja höyheniä ja Gloria Vilperum Vol 2 sekä tupla-cd-kokoelma Vilperin Perikunta tulee taas! Vilperin 40 suosituinta!, johon on koottu biisit kolmelta uudelleen julkaistulta levyltä.
Muuta

Vilperit keikkailevat edelleen, muutaman kerran vuodessa, pääasiassa yritysten pikkujouluissa ja muissa yksityistilaisuuksissa. Vaakku Varjuksen nykyinen yhtye, Vaakku ja Patterihaukat, ovat levyttäneet uudelleen Vilpereiden kappaleet "Piirimyyjä" ja "En elä kauan näin", ja ne on julkaistu Patterihaukkojen uusimmalla levyllä, Entisten nuorten sävellahja. Myös Moko Karttusen yhtyeen Pépé Le Mokon levyllä Film Noir on yksi Vilpereiden kappale, alun perin levyllä Kersantti Pippuri julkaistu "Viis siitä".
Tällä hetkellä Moko Karttunen on tauolla yhtyeestä. Perikunta esiintyi Down By The Laituri -festivaalilla 31. heinäkuuta 2010.
Jäsenet > Alkuperäinen kokoonpano

Arvid Vilperi – kitara ym.
Eetu Vilperi – kitara ym.
Konsta Vilperi – viulu ym.
Matias Vilperi – kitara, lyömäsoittimet ym.
Olavi Vilperi – kontrabasso ym
Paavo Vilperi – sähkökitara ym
Reino "The Stara" Vilperi – mandoliini ym.
Vili "Lapsikasvo" Vilperi – banjo, mandoliini ym.
Jäsenet > Kokoonpano Gloria Vilperum Vol 2 -albumilla

Arvid Vilperi – laulu, kitara ym.
Eetu Vilperi – laulu, kitara, lyömäsoittimet, ym.
Matias Vilperi – laulu, kitara, ym.
Olavi Vilperi – laulu, kontrabasso
Paavo Vilperi – laulu, kitara
Tuomas Vilperi – laulu, viulu, ym.
Vili Vilperi – laulu, mandoliini, banjo, tinapilli
Viivi Vilperi – viulu, laulu
Aksel Vilperi – lyömäsoittimet
Veli-Matti Järvenpää-Vilperi – harmonikka
Tahvo Vilperi – laulu
Jäsenet > Nykyinen kokoonpano

Arvid Vilperi (oik. Vaakku Varjus) – laulu, kitara
Eetu Vilperi (oik. Eddy Karlsson) – laulu, kitara
Vili Vilperi (oik. Harry Vuorinen) – laulu, mandoliini, banjo
Paavo Vilperi (oik. Pekka Kaasalainen) – laulu, sähkökitara
Olavi Vilperi (oik. Ari Sjöblom) – laulu, kontrabasso
Viivi Vilperi (oik. Johanna Schwela) – viulu
Savi-Pekka Vilperi (oik. Antti Roos) – rummut
Salanimet

Arvid Vilperi oik. "Vaakku" Varjus
Eetu Vilperi oik. Juha "Eddy Carlson" Karlsson
Matias Vilperi oik. Veikko Matias "Moko" Karttunen
Olavi Vilperi oik. Ari Sjöblom
Paavo Vilperi oik. Pekka Kaasalainen
Reino Vilperi oik. Aarni Varjonen (Mukana levyillä "Gloria Vilperum" ja "Gloria Vilperum Vol 2")
Vili Vilperi oik. Harry Vuorinen
Konsta Vilperi oik. Antti Kankaanranta (Mukana levyillä "Gloria Vilperum" ja "Gloria Vilperum Vol 2")
Tuomas Vilperi oik. Tuomas Lampela  (Mukana "Tervaa ja Höyheniä"-levystä lähtien)
Viivi Vilperi oik. Johanna Schwela (Mukana "Gloria Vilperum Vol2"-levystä lähtien)
Aksel Vilperi oik. Markku Hammarberg (Mukana "Tervaa ja Höyheniä"-levystä lähtien)
Fritz B. Vilperi oik. Vesa-Matti Leppänen
Veli-Matti Järvenpää-Vilperi oik. Veli-Matti Järvenpää  (Vierailija levyllä "Tervaa ja Höyheniä")
Savi-Pekka Vilperi oik. Antti Roos
Diskografia

Gloria Vilperum (1992)
Tervaa ja höyheniä (1993)
Kersantti Pippuri (1994)
Vapauttakaa Johnny (1995)
Gloria Vilperum Vol 2 (1996)
Huone täynnä kamaa (2000)
Parhaat (1993,  luvaton kooste kahdelta ensimmäiseltä albumilta)
Parhaat: 20 suosikkisävelmää (1999)
12½ vuotisjuhla-albumi (2004)
Vilperin 40 suosituinta (2004)
20 vuotta elävänä koomassa (2012)
Aiheesta muualla

Vilperin Perikunnan esitystuotanto Suomen äänitearkistossa (1901–1999)
Viralliset kotisivut[vanhentunut linkki]
MrBeast

| MrBeast |
| --- | --- |
 Jimmy Donaldson vuonna 2023.
Henkilötiedot
Oikea nimi:  James Stephen Donaldson
Syntymäaika:  7. toukokuuta 1998 (ikä 26)
Syntymäpaikka:  Wichita, Kansas, Yhdysvallat
Kansalaisuus:  Yhdysvallat
Ammatti:  tubettaja, filantropisti
Nettovarallisuus:  1,0 miljardia dollaria
Youtube-tiedot
Kanavan nimi:  MrBeast
Aktiivisena:  2012–
Tilaajamäärä:  374 miljoonaa (16.3.2025)
Katselukerrat:  75,3 miljardia (16.3.2025)
Muiden kanavien nimet:  MrBeast Gaming Beast Reacts MrBeast 2 Beast Philanthropy
MrBeast
James Stephen ”Jimmy” Donaldson (s. 7. toukokuuta 1998 Wichita, Kansas, Yhdysvallat), joka tunnetaan internetissä nimellä MrBeast, on yhdysvaltalainen tubettaja. Hän omistaa Youtuben tilatuimman kanavan, jolla on maaliskuussa 2025 yli 374 miljoonaa tilaajaa ja noin 75 miljardia katselukertaa. Marraskuussa 2022 hänen kanavastaan tuli tilatuin yksittäisen henkilön Youtube-kanava 112 miljoonalla tilaajallaan.
Lokakuussa 2023 hänen kanavastaan tuli ensimmäinen yksittäisen henkilön Youtube-kanava, joka ylitti 200 miljoonaa tilaajaa. Kesäkuussa 2024 kanavasta tuli Youtuben suosituin kanava tilaajamäärillä mitattuna, kun kanava ohitti intialaisen levy-yhtiö T-Seriesin kanavan.
Donaldsonilla on pääkanavansa lisäksi myös muita kanavia, kuten Beast Reacts, MrBeast Gaming, MrBeast 2 ja hyväntekeväisyyskanava Beast Philanthropy.
Internet-ura

Donaldson alkoi tehdä videoita Youtubeen ollessaan 11-vuotias. Aluksi hän teki pelivideoita muun muassa Minecraftista. Myöhemmin hän teki uuden kanavan, jolla hän kokeili erityyppisiä videoita. Hänen tilaajamääränsä alkoi hitaasti kasvaa, kun hän teki huomiota herättäviä temppuja, kuten laski sataan tuhanteen. Toukokuussa 2017 kanavalla oli miljoona tilaajaa.
Donaldson keskeytti college-opintonsa heti alkuunsa, ja jonkin ajan kuluttua hän ansaitsi Youtube-kanavallaan 100 000 dollaria kuukaudessa. Hän käytti rahat uusien videoiden tekemiseen. Useissa videoissa hän on lahjoittanut ihmisille tuhansia dollareita tai esimerkiksi taloja.
Forbesin mukaan Donaldsonin Youtube-ansiot olivat 54 miljoonaa dollaria vuonna 2021. Videoiden tuotannossa on kymmeniä kokoaikaisia työntekijöitä. MrBeast-kanavan videot voivat maksaa jopa miljoona dollaria, eivätkä ne useinkaan tuota tarpeeksi, joten Donaldson rahoittaa niitä muilla Youtube-kanavillaan, joilla hän pelaa kavereineen pelejä tai kommentoi muiden tekemiä videoita. Vuoden 2021 lopulla MrBeast-kanavalla julkaistun Squid Game -sarjaan perustuvan videon tekeminen maksoi lähes neljä miljoonaa dollaria. Kilpailun voittaja sai lähes puoli miljoonaa dollaria.
28. heinäkuuta 2022 MrBeast-kanavan tilaajamäärä ylitti sata miljoonaa ja Donaldsonista tuli ruotsalaisen PewDiePien jälkeen toinen yksittäinen henkilö, jonka Youtube-kanava on saavuttanut sata miljoonaa tilaajaa. Marraskuussa 2022 MrBeast-kanava ohitti PewDiePien tilaajamäärän.
Videoiden tekemisen lisäksi Donaldson myy Feastables-suklaapatukoita, ja hänellä on MrBeast Burger -pikaruokaketju. MrBeast Burger on virtuaalinen ravintolaketju, jonka ruokia voi tilata kännykkäsovelluksella ja jossa ruuat valmistaa paikallinen ravintola. Elokuussa 2023 Donaldson haastoi burgeribisnestä pyörittäneen yrityksen oikeuteen muun muassa sopimusrikkomuksesta. Vuoden 2020 lopulla perustetun MrBeast Philantrophy -kanavan tuotoilla rahoitetaan ruoka-apua Pohjois-Carolinassa, jossa Donaldson asuu.
Internet-ura > Kritiikkiä ja kohuja

Heinäkuussa 2024 Donaldsonin juontajaparin Ava Kris Tysonin väitettiin lähetelleen sopimattomia viestejä alaikäisille ollessaan itse 20-vuotias. Hänen väitettiin myös painostaneen Donaldsonin entistä työntekijää seksuaalisiin tekoihin. Donaldson päätti poistaa Tysonin MrBeast-brändistään 24. heinäkuuta.
Samana päivänä yksi Donaldsonin entisistä työntekijöistä julkaisi YouTube-videon, jossa häntä syytettiin muun muassa laittomien arpajaisten järjestämisestä, videoiden väärentämisestä ja nimikirjoitusten väärentämisestä. Toisessa videossa toinen entinen työntekijä kertoi huonoista työoloista. Donaldsonin kerrottiin myös palkanneen lapsen hyväksikäytöstä tuomitun seksuaalirikollisen tiimiinsä. Lisäksi Donaldsonin kameramiehen väitettiin seksuaalisesti häirinneen useita naisia kuvauksien aikana.
Aiheesta muualla

MrBeastin Youtube-kanava (englanniksi)
MrBeast Internet Movie Databasessa. (englanniksi)
Kuvia tai muita tiedostoja aiheesta MrBeast Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Yhdysvallat 
Taiteenala:  MusicBrainz 
MrBeast Burger -pikaruokaketjun ravintola Yhdysvalloissa.
Mater Dei -sairaala

| Mater Dei -sairaala |
| --- | --- |

Sijainti
Osoite:  Msida, Malta
Organisaatio
Rahoitus:  Julkinen
Tyyppi:  Yliopistollinen keskussairaala
Yhteistyöyliopisto:  Maltan yliopisto
Historia
Perustettu:  2007
Linkki
Kotisivut:  https://materdeihospital.gov.mt
Mater Dei -sairaala (maltaksi Sptar Mater Dei) on Maltan yliopistollinen keskussairaala, joka avattiin vuonna 2007. Sairaala sijaitsee Msidan kaupungissa parin kilometrin päässä maan pääkaupungista Vallettasta. Mater Dei kattaa 250 000 neliömetriä, ja sen on suunnitellut ja rakentanut ruotsalainen Skanska Malta JV.
Historia

Mater Dei avattiin virallisesti 29. kesäkuuta 2007. Sairaala korvasi San Luqa -sairaalan saarivaltion julkisin varoin ylläpidettävänä keskussairaalana. Mater Dei -sairaalassa on yhteensä 825 vuodepaikkaa ja 25 leikkaussalia. Sairaalan rakennuskustannuksiksi oli arvioitu 50 miljoonaa Maltan liiraa (noin 116 miljoonaa euroa), mutta kustannukset nousivat räjähdysmäisesti noin 250 miljoonalla liiralla, eli noin 582 miljoonalla eurolla.
Skanska Malta joutui kohun keskelle, sillä sairaalan rakentaminen kustansi lopulta yhteensä yli 700 miljoonaa euroa. Myöhemmin havaittiin lisäksi, että Skanska oli käyttänyt rakennustöissä alempilaatuista sementtiä, jota yleensä käytetään muun muassa jalkakäytäviin. Tästä syystä sairaalaan ei voitu rakentaa lisäkerroksia tai helikopterin laskeutumispaikkaa katolle.
Sairaala toimii Maltan yliopiston yhteydessä opetussairaalana. Sairaalassa sijaitsevat terveystieteiden, lääketieteen ja kirurgian sekä hammaslääketieteen tiedekunnat.
Mustaa kultaa

| Mustaa kultaa Jare & VilleGalle |
| --- | --- | --- |

Studioalbumin tiedot
 Julkaistu: CD: 27. huhtikuuta 2011 LP: 30. marraskuuta 2011
 Formaatti: CD, LP
 Tuottaja(t): Janne K, TK, Sakke, INK, DJPP, Vakiosäätäjä, Coach Beats, Nopsajalka, DJ Svengali
 Tyylilaji: rap
 Levy-yhtiö: Monsp Records
Muut kannet
 Vinyyliversion kansi
Listasijoitukset
  Suomen virallinen lista: 1.
Jaren & VilleGallen muut julkaisut
|   | Mustaa kultaa 2011 | jvg.fi 2012 |
Mustaa kultaa on rap-duo JVG:n, Jare & VilleGalle -nimellä julkaistu, esikoisalbumi, joka julkaistiin Monsp Recordsin kautta 27. huhtikuuta 2011. Se sijoittui ilmestyttyään suoraan Suomen virallisen listan kärkeen. Albumi myi kultaa 21. kesäkuuta 2011 ja on ylittänyt jo platinarajankin. Albumista julkaistiin vinyyliversio 30. marraskuuta 2011. Mustaa kultaa on Monsp Recordsin ensimmäinen albumi, joka on noussut Suomen virallisen albumilistan ykköseksi. Myöhemmin listan ykköseksi ovat nousseet JVG:n toinen pitkäsoitto jvg.fi (2012) ja Eevil Stöön ja Koksukoon yhteisalbumi Fuck Vivaldi (2012).
Singlet

Huhtikuussa 2010 julkaistiin Jaren & VilleGallen ensimmäinen musiikkivideo "Koutsi hoitaa". Kappale on levyn piiloraita. Albumin ensimmäinen kunnon näytekappale, joka myös päätyi levylle, oli kappale "Holidai". Kappaletta varten kuvattiin musiikkivideo ja se julkaistiin 17. heinäkuuta 2010. Kappaleella vierailee rap-artisti Juno ja sen on tuottanut Janne K. Internetissä levisi myös kappale "Hokitero" jouduttiin jättämään pois levyltä, koska kappaleen taustamusiikki on peräisin Eddie Van Halenin "Right Now" -kappaleesta.
Albumin ensimmäinen single "Epoo" julkaistiin 11. lokakuuta 2010. Singlellä vierailee rap-artisti Heikki Kuula ja sen tuotannosta vastaa Coach Beats. Kappaletta varten kuvattiin myös musiikkivideo. Albumin toinen single "Nelisilmä" julkaistiin 2. maaliskuuta 2011. Myös tälläkin kappaleella vierailee Heikki Kuula ja siitäkin kuvattiin musiikkivideo. Kappaleen ovat puolestaan tuottaneet DJPP ja Vakiosäätäjä. Albumin neljäs näytekappale "Häissä" julkaistiin musiikkivideon kera 18. huhtikuuta 2011. Kappaleella vierailee Jääkiekon SM-liigan HIFK -joukkueessa pelaava jääkiekkoilija Siim Liivik nimellä Märkä-Simo. Kyseinen kappale oli ehdolla Yleisradion kisabiisiksi vuoden 2011 Jääkiekon MM-kisoihin ja jäi äänestyksessä toiselle sijalle. Myöhemmin "Häissä" kappale äänestettiin Suomen Viralliseksi Kesähitiksi. Kappale myi platinaa 20. huhtikuuta 2012.
Muuta

Albumista julkaistiin 2 LP 30. marraskuuta 2011. Se sisältää alkuperäisen 12 ja yhden bonuskappaleen lisäksi yhden uuden kappaleen "Mitä sä siit tiiät (Heeeyyy)" ja sen intrumentaaliversion sekä instrumentaaliversiot kappaleista "Häissä, "Kasarin lapsi", "Nelisilmä" ja "Raiders". Albumi oli ehdolla Emma-gaalassa kahdessa kategoriassa, Vuoden albumi ja Vuoden hiphop- / elektroninen-albumi, joista jälkimmäisen albumi voitti. "Häissä" kappale sai Emma-ehdokkuuden puolestaan kategoriassa Vuoden biisi.
Kappaleet "Häissä" ja "Iha finaalis" löytyvät myös Leijonat 2011 -kokoelmalta.
Kappaleet

Intro – 2.38
Kasarin lapsi (mukana Timo Pieni Huijaus) – 3.53
Häissä (mukana Märkä-Simo) – 3.08
Raiders (mukana Ruudolf & Karri Koira) – 5.25
Faija (mukana Nopsajalka) – 4.14
Edustusvaimo – 2.51
Holidai (mukana Juno) – 4.29
Konkeli – 3.10
Hyvä häviäjä (mukana Pyhimys) – 3.46
Nelisilmä (mukana Heikki Kuula) – 3.36
Epoo (mukana Heikki Kuula) – 4.57
Iha finaalis – 4.16
Koutsi hoitaa (bonuskappale)
Kappaleet > Vinyyliversion kappaleet > A-puoli

Intro
Kasarin lapsi (mukana Timo Pieni Huijaus)
Häissä (mukana Märkä-Simo)
Raiders (mukana Ruudolf & Karri Koira)
Faija (mukana Nopsajalka)
Kappaleet > Vinyyliversion kappaleet > B-puoli

Edustusvaimo
Holidai (mukana Juno)
Konkeli
Hyvä häviäjä (mukana Pyhimys)
Nelisilmä (mukana Heikki Kuula)
Kappaleet > Vinyyliversion kappaleet > C-puoli

Epoo (mukana Heikki Kuula)
Iha finaalis
Koutsi hoitaa
Mitä sä siit tiiät (Heeeyyy) (mukana Ruudolf & Karri Koira)
Kappaleet > Vinyyliversion kappaleet > D-puoli

Mitä sä siit tiiät (instru)
Häissä (instru)
Kasarin lapsi (instru)
Nelisilmä (instru)
Raiders (instru)
Biitit

Janne K: 1, 4, 7, 9
TK & Janne K: 2
Sakke: 3
TK: 5, 6
INK: 8
DJPP & Vakiosäätäjä: 10
Coach Beats: 11
Nopsajalka & DJ Svengali: 12
Samplet

"Intro" sisältää samplen Alan Parsons Projectin kappaleesta "Sirius".
"Ihan finaalis" sisältää samplen Journeyn kappaleesta "Ask the Lonely".
"Kasarin lapsi" sisältää samplen Paolo Vasilen kappaleesta "Escape (Il Giorno Del Cobra)".
"Raiders" sisältää samplen Princessin kapplaleesta "Say I'm Your Number One".
"Mitä sä siit tiiät (Heeeyyy)" sisältää samplen Cameon kappaleesta "Attack Me With Your Love".
Arvostelut

Nuorgam: 87/100
Rumba:
Soundi:
Aiheesta muualla

Albumin arvostelu Helsingin Sanomien sivustolla
Albumin arvostelu Tuoreet Platat (Arkistoitu – Internet Archive) sivustolla
JVG
|  Jare Brand  Ville Galle  |
| --- | --- |
Studioalbumit:  Mustaa kultaa  jvg.fi  Voitolla yöhön  247365  Popkorni  Rata/Raitti  Mun tapa pelata 
EP:t:  Mist sä tuut  Tarkenee EP 
Singlet:  "Epoo"  "Nelisilmä"  "Häissä"  "Mitä sä siit tiiät (Heeeyyy)"  "Karjala takaisin"  "Kran Turismo"  "Voitolla yöhön"  "Huominen on huomenna"  "Venäläist rulettii"  "Mist sä tuut?"  "Kmdod"  "Etenee"  "Mauton jasso"  "Tuulisii"  "247365"  "Tarkenee"  "Takajeejee"  "Paluu tulevaisuuteen"  "Hehkuu"  "Revolveri"  "Mist sä tuut, Pt. 2"  "Sitä säät mitä tilaat"  "Urheiluhullu"  "Popkorni"  "Ikuinen vappu"  "Frisbee"  "Rahan Takii"  "Rakastuit Looseriin"  "Sika"  "Juhlittiin Ja Tapeltiin"  "Pintakaasulla"  "Villi Länsi"  "Liike On Lääke"  "Vamos"  "Amatimies" / "Viikonloppu"  "Verkkareis" / "Mun Tapa Pelata"  "Purjeissa"  "Oisko Tää Täs" / "Popinpelko"  "Rallikansa" 
Musiikkivideot:  Koutsi soittaa  Koutsi hoitaa  Holidai  Epoo  Nelisilmä  Häissä  Edustusvaimo  Mitä sä siit tiiät (Heeeyyy)  Faija  Ei sul riitä  Karjala takaisin  Töttöröö  Kran Turismo  Viiksimies  Voitolla yöhön  Huominen on huomenna  Mist sä tuut?  Kran Turismo (Remix)  Fäijönii  Etenee  Sara Chafak (Remix)  Mauton jasso  Tuulisii  247365  Tarkenee  Takajeejee  Paluu tulevaisuuteen  Revolveri  Mist sä tuut Part 2  Matti & Teppo  Hombre
Sirkka Paikkala

Sirkka Paikkala (o.s. Laitinen, s. 1953 Kiuruvesi) on suomalainen nimistöntutkija. Hän on toiminut Espoon kaupunkisuunnitteluvirastossa nimistöntutkijana ja -suunnittelijana vuosina 1980–1995, Kotimaisten kielten keskuksessa johtavana nimistönhuoltajana ja nimistön erityisasiantuntijana vuosina 1996–2019, YK:n paikannimiasiantuntijaryhmässä (UNGEGN) vuodesta 1996 ja oikeusministeriön nimilautakunnassa suomen kielen ja nimistön asiantuntijana vuodet 2000–2024. Hän on filosofian tohtori ja Helsingin ja Turun yliopistojen suomen kielen ja nimistöntutkimuksen dosentti.  Tohtoriksi hän väitteli vuonna 2004 suomalaisen sukunimikäytännön modernisoitumisesta.
Helsingin Kiuruves-seuran hallituksen jäsen 1980–2009. Juuret-mitali ("Juuret Kiuruvedellä - tehtävä muualla" 2011 (myöntäjät Kiuruvesi-seura, Kiuruveden kaupunki ja Kiuruvesi-lehti, Suomalaisen sukututkimuksen kultainen ansiomitali 2019 (myöntäjä Suomen Sukututkimusseura). Pohjois-Savon Kotiseutuyhdistysten liiton Vuoden kotiseututeos -tunnustus 2024 ja Suomen Kotiseutuliiton Vuoden kotiseututeos 2024 -palkinto kirjasta Kiuruveden järvikirja.